Rikunarita-ORG/Wikinium huggingface dataset:
# Tahun tropika

Se**tahun tropika** (juga dikenali sebagai **tahun solar** atau **tahun suria**) adalah tempoh Matahari mengambil masa untuk kembali ke kedudukan yang sama dalam kitaran musim, seperti yang dilihat dari Bumi; Sebagai contoh, masa dari ekuinoks musim bunga ke ekuinoks musim bunga, atau dari solstis musim panas ke solstis musim panas. Kerana liukan ekuinoks, kitaran bermusim tidak tetap disegerakkan dengan kedudukan Bumi dalam orbitnya mengelilingi Matahari. Sebagai akibatnya, tahun tropika kira-kira 20 minit lebih pendek daripada masa yang diperlukan Bumi untuk menyelesaikan satu orbit penuh mengelilingi Matahari seperti yang diukur dengan bintang tetap (tahun sidereal).

Sejak zaman dahulu, para ahli astronomi telah memperhalusi takrifan tahun tropika secara progresif. Masukan untuk "year, tropical" dalam Glosari Dalam Talian Almanak Astronomi (2015) menyatakan:

> tempoh masa untuk longitud ekliptik Matahari melengekapi 360 darjah. Disebabkan longitud ekliptik Matahari diukur sehubungan dengan ekuinoks, tahun tropika terdiri daripada kitaran lengkap musim, dan panjangnya adalah dianggarkan dalam jangka masa panjang kalendar sivil (Gregorian). Purata tahun tropika adalah kira-kira 365 hari, 5 jam, 48 minit, 45 saat.
>
>

Takrifan yang sama dan lebih jelas ialah "Asas semulajadi untuk pengiraan tahun-tahun tropika adalah longitud min Matahari yang diperhitungkan dari ekuinoks yang bergerak secara meliuk (ekuinoks dinamik atau ekuinoks tarikh). Bilamana longitud mencapai gandaan 360 darjah bermakna matahari melintasi ekuinoks vernal dan tahun tropika baru bermula" ((Borkowski 1991, p. 122).. Ini adalah 365.24217 hari min suria ((Richards 2013, p. 587)).

Purata tahun tropika pada tahun 2000 adalah 365.24219 hari efemeris; setiap hari efemeris berlangsung selama 86,400 saat SI.

## Lihat juga

* Tahun anomali
* Kalendar Gregorian
* Astrologi sidereal dan tropika

## Catatan

## Rujukan

Templat:Time Topics
# Longitud

Peta dunia yang menonjolkan garis longitud (garis tegak)!
**Longitud**, disimbolkan dengan aksara Greek lambda (λ), ialah garisan menegak pada sebuah glob / bumi. Terdapat 360 garisan longitud. Longitud digunakan untuk menentukan zon waktu piawai. Terdapat 24 zon waktu di muka bumi. Setiap zon berbeza 15 darjah dari zon sebelumnya. Setiap zon mewakili 1 jam. Dalam menentukan kedudukan / koordinat, nombor latitud disebut dahulu, kemudian nombor longitud.

Longitud 0° merupakan Garisan Meridian Pangkal yang terletak di sebuah pekan kecil Greenwich, London, Britain. Lawan bagi Garisan Meridian Pangkal (GMP) ialah Garisan Tarikh Antarabangsa (GTA), pada 180° Barat dan 180° Timur. Longitud 180° Barat dan longitud 180° Timur terletak pada garisan yang sama. Garisan Tarikh Antarabangsa bengkang-bengkok bagi mengelakkan terkena kawasan daratan atau pulau.

Semua 360 longitud sama besar. Sedangkan latitud tidak sama besar.

## Lihat juga

* Latitud
* Sistem koordinat geografi
# Meridian (geografi)

Garisan Meridian Pangkal terletak di pekan Greenwich, England
**Meridian** (atau garisan longitud) dalam subjek geografi ialah garisan andaian yang dilukis di Bumi dari Kutub Selatan ke Kutub Utara. Garisan dari selatan ke utara ini disebut garisan longitud atau longitud sahaja. Meridian berasal dari bahasa Latin *meridies* yang bermaksud tengah hari - di mana cahaya matahari melalui dan agak tepat di atas kepala kita.

Saiz garisan ini sama sahaja iaitu 20,003.93 km. Meridian O melalui pekan Greenwich di England, Britain. Ia dipanggil Meridian Perdana, Garisan Meridian Pangkal atau *Prime Meridian*.

## Lihat juga

* Meridian (astronomi)
* Arka meridian
* Meridian perdana
* Meridian utama
	+ Sistem Ukur Tanah Awam, Amerika Syarikat
	+ Ukur Tanah Dominion, Kanada
# Jam matahari

Sebuah jam matahari di Bremen, Jerman.
**Jam matahari** ialah sebuah peralatan yang menunjukkan waktu berdasarkan kedudukan matahari. Pembuatan jam matahari secara umumnya adalah untuk memanfaatkan bayang yang menimpa permukaan rata yang ditandakan dengan jam-jam dalam satu hari. Selari dengan perubahan pada kedudukan matahari, waktu yang ditunjukkan oleh bayangan tersebut turut berubah. Pada asasnya, jam matahari dapat dibuat menggunakan segala jenis permukaan yang ditimpa bayang yang dapat tentukan kedudukannya.

Sebahagian besar jam matahari menunjukkan waktu matahari nyata. Dengan perubahan kecil, jam matahari turut dapat mengukur waktu piawai serta waktu musim panas.

## Pautan luar

* (Indonesia) Artikel yang menjelaskan tentang jam matahari di Kompas
# Khatulistiwa samawi

Khatulistiwa samawi condong sebanyak 23.4° ke satah ekliptik. Imej menunjukkan hubungan antara kecondongan paksi Bumi, paksi putaran dan satah orbit.
**Khatulistiwa samawi**, **khatulistiwa jumantara** atau **khatulistiwa cakerawala** (Jawi: ‏خط الاستواء جومنتارا, خط الاستواء سماوي‎‎) ialah sebuah bulatan agung pada sfera samawi bayangan, pada satah yang sama dengan khatulistiwa bumi. Dalam erti kata lain, ia adalah unjuran khatulistiwa bumi ke angkasa lepas. Hasil daripada paksi kecondongan Bumi, khatulistiwa samawi turut condong sebanyak 23.4° daripada satah ekliptik.

Seorang pemerhati yang berdiri di atas khatulistiwa Bumi menggambarkan khatulistiwa samawi sebagai separuh bulatan merentasi tengah langit melalui zenit. Apabila pemerhati bergerak ke utara (atau selatan), khatulistiwa akan mencondong ke arah ufuk yang bertentangan. Khatulistiwa samawi ditakrifkan merentangi hingga tak terhingga jauh (memandangkan ia berada pada sfera samawi); maka, pemerhati akan sentiasa melihat penghujung separuh bulatan itu menghilang di ufuk timur atau barat, tanpa mengira kedudukan pemerhati itu di bumi. (Walau bagaimanapun di kutub, khatulistiwa samawi adalah selari dengan kaki langit.) Di semua latitud, khatulistiwa samawi adalah kelihatan lurus sempurna kerana pemerhati hanya berada di kejauhan dari satah khatulistiwa samawi itu tetapi tak terhingga jauh dari khatulistiwa samawi itu sendiri.

Objek-objek angkasa yang berhampiran khatulistiwa samawi dapat dilihat di seluruh dunia, tetapi objek tersebut beradai di puncak langit di kawasan tropika. Khatulistiwa samawi kini merentasi buruj berikut:

|  |  |  |
| --- | --- | --- |
| * Pisces
* Cetus
* Taurus
* Eridanus
* Orion
 | * Monoceros
* Canis Minor
* Hydra
* Sextans
* Leo
 | * Virgo
* Serpens
* Ophiuchus
* Aquila
* Aquarius
 |

Jasad samawi selain Bumi juga mempunyai khatulistiwa samawinya.

## Lihat juga

* Kutub samawi
* Sfera samawi
* Keserongan
* Sistem koordinat khatulistiwa

## Rujukan
# Alam semesta

Perwakilan logaritmik alam semesta yang dapat dilihat. Objek astronomi yang terkenal dijelaskan. Jarak dari Bumi meningkat secara eksponen dari pusat ke tepi. Badan celestial telah diperbesarkan untuk menghargai bentuk mereka.
**Alam semesta** (Tulisan Jawi: عالم سمستا) merujuk kepada kesemua benda yang wujud, sama ada dapat dilihat (pepejal), atau tidak dapat dilihat (udara). Benda-benda di dalam alam semesta dapat di bahagikan kepada dua kumpulan utama, iaitu benda hidup dan benda bukan hidup.

Sebahagian pakar sains percaya bahawa Alam Semesta bermula dengan satu letupan besar yang membentuk ruang, masa, tenaga, dan jirim. Dalam Alam Semesta terdapat kelompok-kelompok galaksi yang teramat besar yang dikenali sebagai Kelompok agung, yang terdiri daripada kelompok-kelompok galaksi yang lebih kecil.

Dalam kelompok galaksi yang lebih kecil daripada Kelompok agung, di mana kita berada dikenali sebagai Kelompok tempatan. Terdapat 30 galaksi termasuk -bima sakti adalah suatu galaksi berpilih yang telah dikenal pasti, beredar mengelilingi pusat Kelompok tempatan. Dalam setiap galaksi dianggarkan terdapat pula 100,000 juta bintang dan pada kebiasaannya setiap galaksi berbentuk leper dan tebal sedikit dibahagian tengah seperti piring dengan saiz diameter 100,000 tahun cahaya.Bagaimanapun terdapat galaksi berbentuk lingkaran, lingkaran berpalang, elips, bentuk tak seragam.

Setiap galaksi berputar mengelilingi pusat galaksi, dan ini termasuk sistem suria yang terletak di dua per tiga ke tepi galaksi Bima Sakti, kira-kira 30 ribu tahun cahaya dari pusat. Sistem suria mengambil masa 220 juta tahun untuk melengkapi satu edaran mengelilingi pusat galaksi Bima Sakti. Dalam Sistem suria pula kesemua sembilan planet beredar mengelilingi matahari. Sesetengah planet di sistem suria memiliki bulan yang beredar mengelilingi mereka.

## Rujukan

## Pautan luar

*  Diarkibkan 2004-02-01 di Wayback Machine - Alamtologi
*  - Teknikaliti Alamtologi
# Putaran

Contoh putaran
**Putaran** merupakan sejenis putaran benda pada suatu paksi yang tetap, tamsilnya putaran gasing dan putaran bumi pada poros/paksinya. Bagi bumi, putaran ini terjadi pada garisan/poros/paksi utara-selatan (garis tegak dan sedikit condong ke kanan). Jadi garisan utara-selatan bumi tidak berimpit dengan putaran paksi bumi, seperti yang terlihat pada "globe bola dunia" yang digunakan dalam matapelajaran geografi. Kelajuan putaran ini diukur oleh banyaknya putaran per unit waktu. Tamsilnya, bumi kita berputar 1 putaran per 24 jam. Untuk putaran mesin yang berputar lebih cepat dari putaran bumi, kita menggunakan per putaran per minit (rpm).

Akibat dari gerakan putaran ini, maka benda tersebut akan mengalami gaya sentrifugal, iaitu sejenis gaya dalam ilmu fizik yang mengakibatkan benda akan terlempar keluar. Hal ini akan kelihatan terasa semasa kita menaiki kereta yang melalui selekoh melingkar. Pada masa kereta ini bergerak melingkar dengan eklajuan agak tinggi, maka penumpang dalam kereta akan terasa terlempar ke sisi (ke sisi luar lingkaran itu) sebagai akibat daripada adanya gaya sentrifugal.
# Ceres (planet kerdil)

**Ceres** (lambang: , nama planet minor: **1 Ceres**) ialah sebuah planet kerdil yang terletak di lingkaran asteroid Sistem Suria di antara orbit Marikh dan Musytari.. Ceres ditemui pada 1 Januari 1801 oleh Giuseppe Piazzi. Apabila ditemui Ceres dikelaskan sebagai sebuah planet, namun setengah abad kemudian dan selama 150 tahun selanjutnya, Ceres dikelaskan sebagai sebuah asteroid. Pada 24 Ogos 2006, Kesatuan Astronomi Antarabangsa memutuskan untuk mengubah status Ceres menjadi "planet kerdil".

Ceres mempunyai jisim sebesar 9.45 ± 0.04 × 1020 kg. Dengan diameter sekitar 950 km, Ceres adalah benda angkasa terbesar di lingkaran asteroid utama dan planet kerdil terkecil yang diketahui setakat ini. Ia memiliki kira-kira satu pertiga jisim agregat seluruh lingkaran asteroid. Ia dinamakan bersempena Dewi Rom Ceres.

Perbandingan saiz: Ceres (kiri bawah), Bulan dan Bumi.
Permukaan Ceres berkemungkinan terdiri daripada campuran ais air dan pelbagai galian hidrat seperti karbonat dan mineral lempung. Ia kelihatan boleh dibezakan kepada teras batu dan mantel ais, dan mungkin menyembunyikan lautan air di bawah permukaannya. Dari Bumi, magnitud ketara Ceres berjulat daripada 6.7 hingga 9.3, dan oleh itu amat malap untuk dilihat dengan mata kasar kecuali langit sangat gelap.

Pada 22 Januari 2014, ahli sains ESA melaporkan pengesanan pengeluaran wap air dari beberapa kawasan latitud-tengah setempat Ceres. Pengesanan muktamad pertama ini dibuat menggunakan keupayaan inframerah jauh Balai Cerap Angkasa Lepas Herschel. Penemuan ini tidak dijangka kerana walaupun komet lazim mengeluarkan "kepulan dan jet", asteroid secara umumnya tidak.

## Rujukan

## Pautan luar

* Ceres di *Planetary Society*
# 15 Jun

|  |
| --- |
|   |

|  |  |  |
| --- | --- | --- |
| << | **Jun** | >> |
| Ah | Is | Se | Ra | Kh | Ju | Sa |
|  | ~~0~~1 | ~~0~~2 | ~~0~~3 | ~~0~~4 | ~~0~~5 | ~~0~~6 |
| ~~0~~7 | ~~0~~8 | ~~0~~9 | 10 | 11 | 12 | 13 |
| 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 |
| 28 | 29 | 30 |  |   |
| **2026** |

**15 Jun** merupakan hari ke-166 (hari ke-167 dalam tahun lompat) dalam takwim Gregorius. Tinggal 199 hari sebelum memasuki tahun selepasnya.

Hari ini juga merupakan Hari Bendera di Denmark.

## Peristiwa

Raja John dari England
Kuar Voyager
* 1215 - Raja John dari England *(gambar)* memeterai Magna Carta secara terpaksa.
* 1389 - Dalam Pertempuran Kosovo, Turki menewaskan orang-orang Serbia dan Bosnia.
* 1667 - Jean-Baptiste Denys melakukan pemindahan darah berdokumen penuh pertama, memberikan darah seekor biri-biri kepada seorang budak lelaki.
* 1752 - Benjamin Franklin menjalankan uji kaji untuk membuktikan bahawa kilat ialah tenaga elektrik dengan menerbangkan layang-layang dalam ribut petir.
* 1896 - Gempa bumi 7.2 Ms dan tsunami yang menyusul melanda Jepun, memusnahkan sekitar 9,000 rumah dan menyebabkan lebih 22,000 kematian.
* 1904 - Kapal stim *PS General Slocum* terbakar di Sungai East, New York, menyebabkan lebih 1,000 orang maut.
* 1944 - Perang Dunia Kedua - Pertempuran Saipan: Pihak Amerika Syarikat mula menjajah Saipan yang dikuasai Jepun.
* 1954 - Kesatuan Persatuan Bola Sepak Eropah (UEFA) diasaskan di Basel, Switzerland.
* 1977 - Pilihan raya umum di Sepanyol dilangsungkan buat pertama kalinya sejak kematian Francisco Franco.
* 1978 - Raja Hussein dari Jordan mengahwini rakyat Amerika Lisa Halaby, yang kemudian bergelar Ratu Noor.
* 1996 - Tentera Republik Ireland Sementara (IRA) meletupkan sebutir bom di pusat bandar Manchester, England, mencederakan lebih 200 orang dan menyebabkan kerosakan meluas.
* 2001 - Republik Rakyat China, Rusia, Kazakhstan, Kyrgyzstan, Tajikistan dan Uzbekistan membentuk Pertubuhan Kerjasama Shanghai.
* 2007 - Presiden Pihak Berkuasa Palestin, Mahmud Abbas memansuhkan kerajaan demokrasi Hamas setelah konfliknya dengan Fatah bertambah tegang.
* 2010 - Penyiasatan Saville terhadap Ahad Berdarah mendapati Tentera Darat Britain "tiada justifikasi" untuk menembak 27 orang awam pada 1972.
* 2012 - NASA mengumumkan yang *Voyager 1* *(gambar)* telah tiba di pinggir heliosfera, sempadan Sistem Suria.

## Kelahiran

* 1892 - Raja Ahmad Raja Endut, seorang Menteri Besar Perlis pertama
* 1953 - Xi Jinping, jurutera dan ahli politik China, serta juga Presiden negara tersebut
* 1969 - Oliver Kahn, pemain bola sepak serta pengacara dari Jerman

## Kematian

James K. Polk
* 1389 – Murad I, Sultan Empayar Uthmaniyah (lahir 1319)
* 1849 - James K. Polk, Presiden Amerika Syarikat ke-11
* 1996 - Ella Fitzgerald, penyanyi dan pelakon Amerika Syarikat (lahir 1917)
# Olimpik

Stadium di Olympia purba
**Olimpik** ( Yunani: Ὀλυμπιάς </link> , *Olympiás* ) ialah tempoh 4 tahun, terutamanya yang dihubungkaitkan dengan kuno serta moden Sukan Olimpik.

Walaupun Sukan Olimpik purba ditubuhkan semasa Era Arkaik Greece, tidak sampai Hippias senarai yang konsisten ditubuhkan dan tidak sehingga Ephorus dalam tempoh Helenistik baru peraduan Olimpik yang direkodkan pertama digunakan sebagai zaman kalendar . Penulis purba bersetuju bahawa Olimpik lain telah diadakan sebelum perlumbaan yang dimenangi oleh Coroebus tetapi tidak bersetuju tentang berapa banyak; konvensyen itu ditubuhkan untuk meletakkan kemenangan Coroebus pada masa yang setara dengan musim panas 776BC dalam kalendar Gregorian dan menganggapnya sebagai Tahun 1 Olimpik 1. Olympiad 2 bermula dengan perlawanan seterusnya di musim panas 772BC .

Oleh itu, untuk N kurang daripada 195, Olympiad N dikira sebagai bermula pada tahun tersebut WIKINIUM\_MATH\_PH\_0 BC dan berakhir empat tahun selepas. Untuk N lebih besar daripada atau sama dengan 195, Olympiad N bermula pada AD WIKINIUM\_MATH\_PH\_2 dan berakhir empat tahun kemudian. Dengan ekstrapolasi, tahun keempat Olimpik ke- 700 bermula kira-kira sekitar 2 Ogos 2024 .

Merujuk kepada Sukan Olimpik moden, Olimpik mereka adalah tempoh empat tahun bermula pada 1 Januari dalam tahun Sukan Musim Panas . Maka, Olympiad I yang moden bermula 1 Januari 1896, Olympiad II bermula 1 Januari 1900. Olimpik XXXII bermula 1 Januari 2020. Kerana kalendar Julian dan Gregorian dari 1BC hingga AD1, kitaran Olimpik moden mendahului kitaran purba dengan satu tahun.

## Sukan Olimpik Purba
# Domain masa

Transform Fourier mengaitkan domain masa fungsi (merah) dengan domain frekuensi fungsi (biru). Frekuensi-frekuensi komponen yang terpencar ke seluruh spektrum frekuensi digambarkan sebagai puncak-puncak dalam domain frekuensi.
**Domain masa** merupakan analisis fungsi matematik, isyarat fizikal atau siri masa data ekonomi atau alam sekitar yang berkenaan dengan masa. Dalam domain masa, nilai isyarat atau fungsi diketahui dengan semua nombor nyata dalam hal masa selanjar, ataupun pada pelbagai kejadian yang berasingan dalam hal masa diskret. Osiloskop merupakan alat yang umum digunakan untuk menggambarkan isyarat alam nyata dalam domain masa. Graf domain masa memaparkan bagaimana suatu isyarat berubah mengikut peredaran masa, sementara graf domain frekuensi memaparkan berapa banyak daripada isyarar itu terletak di dalam setiap jalur frekuensi dalam suatu julat frekuensi.

## Asal-usul istilah

Penggunaan istilah *domain masa* dan *domain kekerapan* berkembang dalam kejuruteraan komunikasi Amerika Syarikat pada lewat 1940-an, apabila istilah-istilah itu muncul bersama-sama tanpa takrifan pada tahun 1949. Apabila sesebuah analisis menggunakan saat atau mana-mana satu pekalinya sebagai unit ukuran, maka ianya dalam domain masa. Apabila analisis berkenaan dengan unit-unit salingan seperti Hertz, maka ianya dalam domain frekuensi.

## Lihat juga

* Domain frekuensi

## Rujukan

Templat:Statistik
# Newton

| Newton |
| --- |
| Sistem unit | unit terbitan SI |
| Unit bagi | Daya |
| Simbol | N  |
| Dinamakan sempena | Sir Isaac Newton |
| Penukaran unit
  |
| *1 N dalam ...* | *... adalah sama dengan ...* |
|  |
|    Unit asas SI |    1 kg⋅m⋅s−2 |
|    Sistem Graviti British |    0.2248089 lbf |

**Newton**, singkatan **N**, adalah unit SI bagi daya. Ia dinamakan sempena nama Sir Isaac Newton sebagai pengiktirafan kepada hasil kerjanya dalam mekanik klasik, terutamanya Hukum Gerakan Newton Kedua.

## Definisi

*Satu daya newton adalah daya yang diperlukan untuk menghalajukan 1 kilogram jisim pada kadar 1 meter per saat kuasa dua di arah yang sama dengan daya yang dikenakan.*

Pada tahun 1946, resolusi kedua Persidangan Am Timbang dan Ukur (Jawi: **ڤرسيدڠن عام تيمبڠ دان اوکور**; Perancis: *Conférence Générale des Poids et Mesures*, **CGPM**) telah menyelaraskan unit daya dalam sistem unit meter-kilogram-saat ("sistem unit-unit MKS") menjadi jumlah daya yang diperlukan untuk menghalajukan 1 kilogram jisim pada kadar 1 meter per saat kuasa dua. Pada tahun 1948, resolusi ketujuh persidangan CGPM kesembilan menggunakan nama "newton" bagi daya ini. Sistem MKS ini kemudiannya menjadi asas kepada sistem unit *Système International* atau Sistem Unit Antarabangsa pada hari ini. Unit newton juga menjadi unit standard bagi daya dalam sistem tersebut.

## Rujukan

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Bandul

**Bandul** ialah suatu alat yang mempunyai suatu objek berat yang tergantung pada hujung rod atau suatu jasad tegar yang boleh berayun dengan bebas.

## Bandul ringkas

**Bandul ringkas** ialah jisim rod boleh diabaikan. Dalam **bandul ringkas** daya pemulih ialah

 WIKINIUM\_MATH\_PH\_0
dan panjang rod bandul ialah WIKINIUM\_MATH\_PH\_2 manakala jika amplitud ayunan bandul ini kecil maka

 WIKINIUM\_MATH\_PH\_4
dan frekuensi sudutnya ialah

 WIKINIUM\_MATH\_PH\_6
maka frekuensinya ialah

 WIKINIUM\_MATH\_PH\_8
dan tempoh ialah

 WIKINIUM\_MATH\_PH\_10
Tetapi apabila amplitud bandul ringkas tidak lagi kecil maka terdapat perubahan dalam formula-formula di atas. Formula untuk tempohnya ialah

 WIKINIUM\_MATH\_PH\_12
## Bandul Fizik

**Bandul Fizik** adalah bandul yang sebenar. Bila objek terganjak, maka berat menyebabkan tork pemulih
iaitu

 WIKINIUM\_MATH\_PH\_14
dan arah pusingan mempengaruhi tanda bagi tork ini. Maka jika WIKINIUM\_MATH\_PH\_16 kecil,

 WIKINIUM\_MATH\_PH\_18
dimana

 WIKINIUM\_MATH\_PH\_20 ialah tork
 WIKINIUM\_MATH\_PH\_22 ialah momen inersia
 WIKINIUM\_MATH\_PH\_24 ialah pecutan sudut
maka

 WIKINIUM\_MATH\_PH\_26
dan analogi dengan kinematik linear dimana WIKINIUM\_MATH\_PH\_28 . Dengan itu, pecutan sudut ialah

 WIKINIUM\_MATH\_PH\_30
dan tempoh ialah

 WIKINIUM\_MATH\_PH\_32
## Lihat Juga

* Gerakan berkala
# Filem seram

Ikon filem seram
**Filem Mistik** merupakan filem-filem bergenre seram yang dicipta khas untuk menimbulkan perasaan seram, jijik atau ketakutan kepada para penonton. Dalam plot filem seram, semangat-semangat jahat, peristiwa ghaib, pembunuh, kutukan, kanibal, zombi, hantu, psikopat, Satanisme, kejadian ngeri, ataupun wataknya sendiri yang bersifat jahat, merupakan beberapa elemen kebiasaan dalam dunianya.

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Eurasia

Eurasia|  |
| Kawasan | 54,759,000 km2 |
| Penduduk | 4,620,000,000 (2010) |
| Ketumpatan penduduk | 84/km2 |
| Demonim | Serani |
| Negara | 92 (senarai) |
| Wilayah tanggungan | 9 |
| Negara bukan PBB | 8 |
| Zon masa | UTC to UTC+12 |

Eurasia, dengan Afrika Utara dan Tanduk Afrika kelihatan
**Eurasia** ialah sebuah tanah besar yang mencakupi sekitar 52,990,000 km2 (20,846,000 batu2) atau kira-kira 10.6% daripada permukaan Bumi (36.2% kawasan tanah). Seringkali dianggap sebagai benua tunggal, Eurasia terdiri daripada benua tradisional Eropah dan Asia (dengan *Eurasia* menjadi sebuah daripada dua buah kata gembleng), satu konsep yang bertarikh sehingga era antik klasik. Afro-Eurasia, adalah 2 kelompok benua iaitu Eurasia dengan Afrika yang bertemu di Terusan Suez.

Eurasia didiami hampir 4.6 bilion penduduk, lebih daripada 72.5% jumlah penduduk dunia. Terdapat dakwaan namun fakta ini masih dalam perdebatan yang mengatakan, manusia pertama datang ke Eurasia adalah dari benua Afrika, dianggarkan sekitar 125,000 hingga 60,000 tahun yang lalu.

## Geografi

Eurasia terletak bermula dari Hemisfera Utara menganjur ke Hemisfera Timur dan ke pesisir perairan timur Lautan Atlantik, kemudian menganjur ke sempadan tanah negara Portugal dan Sepanyol hingga ke utara Rusia yang menganjur sehinggalah ke tanah terakhir belah timur negara Rusia. Lalu unjuran ini membawa ke bahagian tebing pesisir pantai Selat Bering, dimana terletaknya lokasi diantara Lautan Artik dan lautan Pasifik. Sempadan utara benua adalah Rusia dan Scandinavia yang berjiran dengan Lautan Artik, sempadan bahagian paling utara Afrika, Lautan Mediterranean, sepanjang pesisir Lautan Hindi. Kemudian ia terus menganjur ke pesisir pantai-pantai barat daya Myanmar, pesisir pantai Thailand, seluruh pesisir pantai Semenanjung Malaysia hingga melalui pesisir pantai barat Laut China Selatan, kemudian menganjur ke utara, ke pesisir pantai Vietnam, sepanjang pesisir pantai belah timur tanah besar China, Semenanjung Korea sehinggalah ke seluruhan Semenanjung Kamchatka, hujung timur Rusia. Negara-negara yang terletak di bahagian paling timur Eurasia adalah Sepanyol, Yemen, India, Semenanjung Malaysia. Tanjung Piai, Malaysia adalah tanah paling terselatan bagi tanah besar benua Eurasia dan Asia keseluruhannya. Pembahagian benua antara benua eropah dan Asia adalah disebabkan faktor sejarah dan pembinaan budaya sahaja, namun begitu jika dilihat dalam konteks bentuk muka bumi azali yakni dalam keadaan fizikal, kedua-dua benua ini berkongsi suatu medan tanah benua yang sama.

## Rujukan

## Pautan luar

* EurasiaNet
* Eurasia Group
* Smile Europe Diarkibkan 2017-10-08 di Wayback Machine
* Eurasia Researchers Virtual Meeting
# The Big Heat

| The Big Heat |
| --- |
|  |
| Pengarah | Fritz Lang |
| Tarikh tayangan | 1953 |
| Masa tayangan | 90 minit. |
| Negara | Amerika Syarikat |
| Bahasa | Bahasa Inggeris |

Filem The Big Heat merupakan sebuah filem Hitam-Putih yang dikeluarkan di Amerika Syarikat pada tahun 1953. Ia diarah oleh Fritz Lang dan merupakan filem dalam genre Drama-Jenayah.

Filem The Big Heat mempunyai tempoh tayangan sepanjang 90 minit.

## Pautan luar

* The Big Heat
# Dirty Harry

| Dirty Harry |
| --- |
|  |
| Pengarah | Don Siegel |
| Tarikh tayangan | 1971 |
| Masa tayangan | 102 minit. |
| Negara | Amerika Syarikat |
| Bahasa | Bahasa Inggeris |

Filem Dirty Harry merupakan sebuah filem Warna yang dikeluarkan di Amerika Syarikat pada tahun 1971. Ia diarah oleh Don Siegel dan merupakan filem dalam genre Jenayah-Aksi.

Filem Dirty Harry mempunyai tempoh tayangan sepanjang 102 minit.

## Pautan luar

* Dirty Harry